۱۴۴۶-۹-۶ تاریخ نشرشوی خبرونه پروان #پروان ولایت کې ٦٤٠٠ تنه ناروغانو ته روغتیایی خدمات! د ‎#افغانی_سرې_میاشتې روغتیاپالانو د پروان ولایت په بېلابېلو سیمو کې د تېرو ۳۰ ورځو په ترڅ کې ٢٥١٩ تنو ته د کتنې ترڅنګ د اړتیا وړ درمل ورکړی؛ د ٦٦ تنو ټپیانو پانسمان، ٨٠٩ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ١٥٩٦ کسانو ته د روغتیا ساتنې په تړاو اړینې مشورې، ٧٠٤ مېرمنو ته د زیږون په برخه کې خدمات، ٤٦٣ خوارځواکو ماشومانو ته د خوارځواکۍ اړوند خوراکی توکی او ٢٤٣ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. مرکزی مرستون پر ۱۲۹ بې سرپرسته مېرمنو او په مخدره توکو د روږدو وګړو پر کورنیو د ځان بسیاینې په موخه نغدې پیسې او د هګیو چرګانې ووېشل شوې! نن پنجشنبه د رمضان میاشتې پر ۶مه، د #افغانی_سرې_میاشتې له لوری د برتانیې هېواد د سره صلیب په مالی مرسته مرکزی مرستون کې د #کابل ولایت د بېلابېلو ولسوالیو او ناحیو پر ۷۹ بې سرپرسته مېرمنو د چرګانو د پېرلو په موخه یو میلیون پنځه سوه اتیا زره افغانۍ نغدی مرسته ووېشل شوه؛ چې هرې کورنۍ ته په کې ۲۰ رزه افغانۍ شاملې وې. باید وویل شی، چې له څه مودې وروسته به د یادو مېرمنو د فعالیتونو تر ارزونې وروسته یو ځل بیا پر هغوی د ملاتړ او لاسنیوی په موخه پنځلس پنځلس زره افغانۍ ووېشل شی. همدا ډول ددې مرستې سربېره مرکزی مرستون کې ۴۰ بې سرپرسته مېرمنو او ۱۰ په مخدره توکو د روږدو وګړو کورنیو ته هم د افغانی سرې میاشتې په تخنیکی او د سنګاپور هېواد د سره صلیب په مالی مرسته د هګیو ورکوونکې چرګانې ورکړل شوې، چې هرې بې سرپرسته کورنۍ ته په کې۳۴ چرګانې، ۱۵۰ کیلو د چرګانو دانه، ۴ د اوبو څښلو او ۳ د دانې د ورکړې لوازم شامل وو، په پام کې ده د یادې پروژې له لارې په هرات، مزار شریف، کندز، پکتیا او کندهار ولایتونو کې هم بې سرپرسته کورنیو ته د عاید ترلاسه کولو په موخه چرګانې او اړوند وسایل ورکړل شی. پنجشیر #پنجشېر ولایت کې د سختو واورو له امله پر زیانمنو شویو کورنیو د غیر خوراکی توکو مرسته ووېشل شوه! نن پنجشنبه د رمضان د میاشتې پر ۶مه، د #افغانی_سرې_میاشتې له لوری د پنجشېر ولایت د حصه اول ولسوالۍ د پاوات او متاء په کلیو کې د سختو واورو له امله له ۳ زیانمنو شویو کورنیو سره ۴ قلمه د غیر خوراکی توکو مرسته ترسره شوه، چې هرې کورنۍ ته ۵ کمپلې، ۱ ترپال، ۱ سیټ د پخلنځی توکی او ۱ د اوبو بوشکه ورکړل شوه. کابل #کابل ولایت کې پر اړمنو او بېوزله کورنیو ۲ ټنه خُرما ووېشل شوه! نن پنجشنبه د رمضان د میاشتې پر ۶مه، د #افغانی_سرې_میاشتې له لوری د کابل ولایت د کارته نو سیمې د بېلابېلو کلیو پر ۵۰۰ اړمنو او بېوزله کورنیو ۲ ټنه خُرما ووېشل شوه. یاده مرسته چې د سعودی عربستان هېواد له لوری چمتو شوې وه؛ هرې کورنۍ ته ۴ کیلو خُرما ورکړل شوه. کاپیسا #کاپیسا ولایت کې د کور د چت لویدو له امله له زیانمنې شوې کورنۍ سره نغدی مرسته ترسره شوه! نن پنجشنبه د رمضان د میاشتې پر ۶مه، د #افغانی_سرې_میاشتې له لوری د کاپیسا ولایت د کوهستان دوهمې حصې په ولسوالۍ کې له هغې زیانمنې شوې کورنۍ سره شل زره ٢٠،٠٠٠ افغانۍ نغدی مرسته ترسره شوه چې د کور د چت لوېدو له امله یې د کورنۍ یو غړی شهید او شپږ تنه نور ټپیان شوی وه. ننګرهار #ننګرهار ولایت کې پر اړمنو او بېوزله کورنیو خُرما ووېشل شوه! نن پنجشنبه د رمضان د میاشتې پر ۶مه، د ‎#افغانی_سرې_میاشتې له لوری د ننګرهار ولایت په جلال آباد ښار کې له ۱۳۸ کورنیو سره د ۵۵۲ کیلو خُرما مرسته ترسره شوه. یاده مرسته چې د سعودی عربستان له لوری چمتو شوې وه؛ هرې کورنۍ ته ۴ کیلو خُرما ورکړل شوه.